Verðbólga heldur áfram að aukast og er komin í 7,6 prósent á ársgrundvelli, samkvæmt greiningu Hagstofu Íslands. Hagfræðingur segir áframhaldandi hækkun húsnæðisverðs skýra stóran hluta aukningarinnar.
Verðbólga á ársgrundvelli hefur ekki verið meiri síðan árið 2010. Verðbólgan var 7,2 prósent í síðasta mánuði og hefur því hækkað um 0,4 prósentustig á milli mánaða.
Bergþóra Baldursdóttir er hagfræðingur hjá Greiningu Íslandsbanka.
Það sem skýrir þetta svona helst er hækkandi íbúðaverð og aukin innflutt innflutt verðbólga svona eins og við höfum séð á undanförum mánuðum.
Vísitala neysluverðs hækkar um 0,77 prósent á milli mánaða og húsaleiga um 2,3 prósent.
Við sjáum að húsnæðisliðurinn er þarna inni og hefur mikil áhrif. Já af þessari verðbólgu, 7,6% þá er húsnæðisliðurinn að skýra um 3% af verðbólgunni.
Verð á mat og drykkjarvörum hækkar um tæpt 1 prosent í greiningu Hagstofunnar.
Já þessi þessi hækkun matvælaverð er í rauninni tvíþætt. Það er vegna áhrifa faraldursins, það eru ennþá framboðshnökrar og þess vegna er matvælaverð að hækka og aðrar innfluttar vörur einnig.
Verðbólga mælist 7,6 prósent og hefur hún ekki verið meiri í tólf ár. Sem fyrr á hækkun húsnæðisverðs þar mestan þátt. 